Hverken Morsø, Thisted, Mariagerfjord eller Læsø Kommune har kvinder ansat i topledelsen. På landsplan er 29 pct. af de kommunale og regionale topchefer kvinder. I den anden ende af skalaen findes Jammerbugt og Frederikshavn Kommune, der begge har besat 40 procent af topstillingerne med kvinder. - For at kunne levere offentlige ydelser af høj kvalitet er det vigtigt at indtænke køn og ligestilling i opgaveløsningen - ellers risikerer man en ineffektiv anvendelse af ressourcer og en fastfrysning af ulige forhold mellem kvinder og mænd, drenge og piger, siger Minister for Ligestilling, Karen Jespersen (V) i en pressemeddelelse. Fordelingen af kvinder i topledelsen i Regionen og de nordjyske kommuner ser således ud: Jammerbugt Kommune: 40 procent Frederikshavn Kommune: 40 procent Brønderslev Kommune: 29 procent Vesthimmerlands Kommune: 18 procent Region Nordjylland: 17 procent Hjørring Kommune: 14 procent Rebild Kommune: 14 procent Aalborg Kommune: 13 procent Morsø Kommune: 0 procent Thisted Kommune: 0 procent Mariagerfjord Kommune: 0 procent Læsø Kommune: 0 procent

Opsummering:
I fire af de nordjyske kommuner er der slet ingen kvindelige chefer i toppen.